Un ogeto transnetunian o transnetúnego el xe coalsevoja ogeto del Sistema Sołar ndo che ła so òrbita ła se ùbica parsialmente o totalmente pi inlà de ła òrbita de el pianeta Netun. Serte sudivision spesífeghe de sto spasio łe ga el nome de Sinturon de Kuiper e Nube de Oort. Frecuentemente łi se denomena co ła abreviasion TNO . En on mucio de caxi a se usa indistintamente co ła de KBO , ma no xe na roba dal tuto coreta. I TNO i conprende, intrà staltri, i corpi de ła Nube de Oort e i KBO. Sti ùltimi, a so conto, łi se sudivide in plutini e cubewani. En giunio 2006 el númaro de sti ogeti el gera superior al miłiardo, de sti chi, on xentenaro łi gavea na òrbita determinà co precixion, e, donca, na numerasion definitiva de el MPC. Pluton e łe so tri łune Caronte, Nix e Hidra. Eris e ła so łuna Disnomia Ła ipotètica steła binaria Némesis ła gavaría ricadesto inte ła definision de ogeto transnetunian, anca se ncora no ła xe stà demostrà ła so existensa.